Държавен вестник, бр. 22, 2020 г., стр. 11

БРОЙ  22	
Д Ъ Р Ж А В Е Н  В Е С Т Н И К 	
СТР.  11  
разходи, извършени както в държавата, в ко­
ято се намира мястото на стопанска дейност, 
така и на всяко друго място. Независимо 
от това такова приспадане не се допуска по 
отношение на суми, ако има такива, платени 
(освен за възстановяване на действителни 
разходи) от мястото на стопанска дейност 
към главния офис на предприятието или 
към някой от другите офиси за авторски 
и лицензионни възнаграждения, такси или 
други подобни плащания в замяна на използ­
ването на патенти или други права или за 
комисионни възнаграждения за извършени 
определени услуги или за управление, или 
освен в случаите на банково предприятие, за 
лихви върху парични средства, предоставе­
ни на мястото на стопанска дейност. Също 
така при определяне на печалбите на място 
на стопанска дейност не се отчитат сумите 
(освен за възстановяване на действителни 
разходи), начислени от мястото на стопанска 
дейност на главния офис на предприятието 
или на някой от другите офиси за авторски 
и лицензионни възнаграждения, такси или 
други подобни плащания в замяна на използ­
ването на патенти или други права или за 
комисионни възнаграждения за извършени 
определени услуги или за управление, или 
освен в случаите на банково предприятие, за 
лихви върху парични средства, предоставени 
на главния офис на предприятието или на 
някой от другите офиси. 
4. Доколкото в едната договаряща държава 
обичайно е прието печалбите, които се при­
числяват към мястото на стопанска дейност, 
да се определят на базата на разпределение 
на съвкупната печалба на предприятието 
между отделните му звена, ал. 2 не се счита 
ограничаваща за тази договаряща държава 
да определя облагаемите печалби чрез така 
приетия обичаен начин на разпределение; 
така приетият начин на разпределение 
обаче трябва да е такъв, че резултатът да 
съответства на принципите, съдържащи се 
в този член.
5. Не се причисляват печалби към мястото 
на стопанска дейност само поради обикновена 
покупка от това място на стопанска дейност 
на стоки за предприятието.
6. За целите на предходните алинеи печал­
бите, причислими към мястото на стопанска 
дейност, се определят ежегодно по един и 
същ начин, освен ако не съществува сери­
озна и основателна причина за противното.
7. Когато печалбите включват елементи от 
доход, разгледани отделно в други членове на 
тази Спогодба, разпоредбите на тези членове 
не се засягат от разпоредбите на този член.
Член 8
Международен транспорт
1. Печалбите на местно лице на едната 
договаряща държава от използване на кораби, 
самолети, железопътни или пътни превозни 
средства в международния транспорт се об­
лагат само в тази държава.
2. Независимо от разпоредбата на ал. 1 
печалби, получени от местно лице на една­
та договаряща държава от използването на 
кораби в международния транспорт, могат 
да се облагат с данък в другата договаряща 
държава в съответствие с нейното вътрешно 
законодателство, но така наложеният данък 
в другата договаряща държава ще бъде на­
мален с 50 процента. Независимо от това 
така наложеният данък няма да надвишава 
4 процента от брутната сума, получена или 
подлежаща на получаване.
3. За целите на този член печалбите от 
използване на кораби или самолети в меж­
дународния транспорт също включват:
а) печалбите от отдаването под наем без 
екипаж на кораби или самолети; и
б) печалбите от използването, поддръжка­
та или наема на контейнери (включи­
телно трейлъри и свързано оборудване 
за транспортиране на контейнери), 
използвани за превоз на стоки,
когато този наем или това използване, 
поддръжка или наем, съобразно случая, е 
съпътстващ във връзка с използването на 
корабите или самолетите в международния 
транспорт.
4. Разпоредбите на ал. 1 и 2 се прилагат 
също и по отношение на печалби от участие 
в пул, съвместна стопанска дейност или меж­
дународна експлоатационна агенция, но само 
до тази част от получената печалба, която е 
причислима към участника, пропорционално 
на неговия дял в общата операция.
Член 9
Свързани предприятия
1. Когато:
а) предприятие на едната договаряща 
държава участва пряко или непряко в 
управлението, контрола или капитала 
на предприятие на другата договаряща 
държава, или
б) едни и същи лица участват пряко или 
непряко в управлението, контрола или 
капитала на предприятие на едната 
договаряща държава и на предприятие 
на другата договаряща държава, 
и в двата случая между двете предприятия 
в техните търговски или финансови отно­
шения са приети или наложени условия, 
различни от тези, които биха били приети 
между независими предприятия, тогава всяка 
печалба, която, ако ги нямаше тези условия, 
би възникнала, но поради тези условия не 
е възникнала за едно от предприятията, 
може да бъде включена в печалбите на това 
предприятие и съответно обложена с данък.
2. Когато едната договаряща държава 
включи в печалбите на предприятие на тази